בס"ד ברח דודי

1)**פסוקים ה-ז שבחי אהבה ונאמנות**

רש"י

* פסוק ה'

מי זאת - הקדוש ברוך הוא ובית דינו אומרים על כנסת ישראל מי זאת כמה היא חשובה זאת שנתעלתה מן המדבר בכל מתנות טובות ...ונראית חבתה לכל ועודנה בגלותה:

מתרפקת על דודה - מתחברת על דודה מודה שהיא חברתו ודבוקה בו,

תחת התפוח עוררתיך - כך היא אומרת בבקשה חבת דודה ... זכור כי בתחתית הר סיני העשוי על ראשי כמין תפוח שם עוררתיך **והוא לשון חבת אשת נעורים המעוררת את דודה בלילות בתנומות עלי משכב מחבקתו ומנשקתו**:

* פסוק ו'

ותראה כי עזה כמות אהבה האהבה שאהבתיך עלי כנגד מיתתי שאני נהרגתי עליך:

קשה כשאול קנאה - התגר שנתקנאו ושנתגרו בי האומות בשבילך

2) **פסוקים ט-י אחים ואחות**

א) **שיר השירים רבה** אחות לנו קטנה, אלו ישראל, רבי עזריה בשם רבי יהודה ב"ר סימון לעתיד לבא עתידין כל שרי אומות העולם באין ומקטרגין את ישראל לפני הקדוש ברוך הוא ואומרין רבש"ע אלו עבדו עבודת כוכבים ואלו עבדו עבודת כוכבים,...מפני מה אלו יורדין לגיהנם ואלו אינן יורדין,

**ב) פסיקתא זוטרתא שיר השירים** דבר אחר אחות לנו קטנה. נאמר על דור שבאחרית הימים שהיא קטנה שבבנות. נתמעטו חכמים, נתמעטו הצדיקים, ...מה נעשה לאחותינו ביום שידובר בה. כלומר מה נעשה לישראל באחרית הימים ביום שידובר בה שיאמרו האויבים לאבדם ולהתעותם מדברי תורה,

ג) **פסיקתא זוטרתא שיר השירים** אם חומה היא. אם היא עומדת בייחודו של השם כחומה והם מוסרין עצמם על קדושת השם: נבנה עליה טירת כסף. שאין הרקב שולט, ...

ואם דלת היא. שכשם שהדלת פותח וסוגר כך יהיו בגלות בין הגוים שלא יעמדו בדתם ובחזקה: נצור עליה לוח ארז.

...אני חומה ושדי כמגדלות. משיבין ישראל אני חומה... כך יהיו ישראל כחומה חזקה בייחודו של מקום: ...אז הייתי בעיניו כמוצאת שלום. אז ישקיף השם לרחם את ישראל

3)**פסוק יא-יב כרמים שונים וכרם אחד**

א) **שבועות (ל: )** כל שלמה האמורין בשה"ש **קדש, שיר למי שהשלום שלו**, חוץ מזה: כרמי שלי לפני האלף לך שלמה,

ב) **רש"י**

* פסוק יא כרם היה לשלמה - זו כנסת ישראל ,

בבעל המון - בירושלם שהיא רבת עם והמון רב

נתן את הכרם לנטרים - מסרה ליד אדונים קשים בבל מדי יון ואדום

איש יבא בפריו - כלומר /כל מה/ שיכלו לגבות מהן גולגליות הכל גבו מהם להביא לתוך ביתם:

4) **השמעיני ...ברח דודי פסוקים יג-יד**

**א) פירוש אבן עזרא** אמר דודה כשאת יושבת בגנים שיש בתוך הכרם אל תרימי קולך כי חברים יש לי והם מקשיבים לקולך ועתה השמיעני ואמרי לי ברח דודי כאילו תחשבי שאני עמהם שלא יחשדוני שאני עמך בכאן כאשר אמרת לי בתחילה סב דמה לך דודי לצבי או לעופר האילים

ב) **רש"י**   
(יד) ברח דודי - מן הגולה הזאת ופדנו מביניהם:

ודמה לך לצבי - למהר הגאולה והשרה שכינתך על הרי בשמים הוא הר המוריה ובית המקדש שיבנה במהרה בימינו אמן:

ג) **ילקוט שמעוני שיר השירים רמז תתקצד** ברח דודי, אימתי ביום שחרב בית המקדש, ודמה לך לצבי, מה הצבי הזה הולך לסוף העולם וחוזר למקומו, אף ישראל אף על פי שנתפזרו בכל העולם עתידין לחזור שנאמר (אלכה) [אלך] אשובה אל מקומי,

**ד)פסיקתא זוטרתא שיר השירים** ברח דודי. אומרת כנסת ישראל אעפ"י שברחת ממני עוד דומה לך לצבי קל ברגליו או לעופר האיילים ושוב להיכלך כבראשונה על הרי בשמים.